अहिले महिलाहरू पुरुषसरह आमसञ्चारको क्षेत्रमा कार्यरत छन्। अझ सूचना प्रविधिको अधिकतम् उपयोग गर्दै विभिन्न स्थानमा रहेर एकल रूपमा क्यामरापर्सन प्लस रिपोर्टरको काम गर्न सक्छन्। आमसञ्चारको समयसापेक्ष ज्ञान तथा प्राविधिक पक्षका बारेमा पनि प्रयोगात्मक शिक्षण विधि अपनाइएकाले मिडिया टेक्नोलोजी पढ्नुपर्छ जस्तो लाग्छ। हाम्रो पुरानो शिक्षण प्रणाली बढी सैद्धान्तिक छ, तर व्यावसायिक मिडियालाई व्यवहारमुखी दक्ष जनशक्तिको खाँचो छ।
